# The Legend of Heroes: Akatsuki no Kiseki

The Legend of Heroes: Akatsuki no Kiseki (英雄伝説 暁の軌跡, Eiyuu Densetsu Akatsuki no Kiseki, lit: 'La llegenda dels herois: traces de l'alba') és un joc de rol en línia publicat al Japó el 31 d'agost de 2016. Es tracta d'un spin-off de la sèrie Trails. Es va desenvolupar amb la col·laboració entre el desenvolupador de la sèrie, Nihon Falcom, i l'empresa taiwanesa, UserJoy Technology. El joc és gestionat per la seva filial UserJoy Japan.

## Jugabilitat

Akatsuki és un joc de navegador gratuït que requereix Unity Web Player. La seva jugabilitat és una barreja d'elements de joc de rol i simulació. Parts dels diàlegs dels personatges principals estan enregistrats per actors de veu japonesos coneguts. Haccan, que anteriorment havia treballat en el disseny de personatges de Trails in the Sky the 3rd és responsable de l'art dels personatges d'Akatsuki. Les captures de pantalla publicades el desembre de 2015 ensenyaven gràfics amb cel shading i un sistema de batalla que s'assemblava als dels jocs de l'arc de Crossbell. Com en altres jocs de Trails, el combat és per torns i el jugador pot moure els seus personatges lliurement pel camp de batalla. El jugador també disposa d'una aeronau que pot controlar i que té un paper important en el joc.

## Trama
### Escenari

Akatsuki torna a visitar ubicacions vistes en jocs anteriors de Trails, com ara Bose, al Regne de Liberl; la ciutat de Crossbell i el complex Geofront que hi ha sota, i també presenta un país esmentat anteriorment a la sèrie però no visitat, el Principat de Remifèria.
Akatsuki no Kiseki també presenta un nou repartiment de personatges. Els dos protagonistes principals són guardabraços, cosa que no passava des de la saga original, Trails in the Sky. A més, Akatsuki ofereix als jugadors l'oportunitat de crear un equip amb personatges que apareixen en els jocs anteriors de Trails. Per exemple, com a part de la campanya de promoció prèvia a la publicació d'UserJoy, els usuaris que s'hi havien preregistrat per obtenir una identificació d'usuari d'Akatsuki i havien seguit el compte oficial de Twitter del joc van aconseguir la Noel Seeker, personatge que apareix per primer cop a Trails from Zero; aquests mateixos usuaris van rebre més bonificacions en funció del nombre total de preregistres. La Noel continua tenint la veu de Masami Asano, que també havia fet la veu del personatge a Zero i Azure.

## Desenvolupament

Akatsuki no Kiseki es va anunciar per primera vegada el juny de 2014 com un projecte per commemorar el desè aniversari de la sèrie Trails. El comunicat de premsa de Falcom incloïa una descripció general de l'escenari i els dissenys dels dos personatges principals: en Nacht i la Chloe. El servei d'Akatsuki havia de començar inicialment el 2015. UserJoy Technology va obrir un web de previsualització del joc al juliol. Tot i que UserJoy se'ls coneix principalment pels MMORPG de PC com Angel Love Online i The Legend of Three Kingdoms Online, i més endavant havien començat a fer jocs de mòbil, els primers comunicats de premsa no van aclarir per a quina plataforma estaria disponible Akatsuki, ni si seria un videojoc per a un sol jugador o si tindria algun tipus de funcionalitat multijugador en línia.
El novembre de 2014, el president de Falcom, Toshihiro Kondo, va revelar alguns detalls sobre la relació de treball entre Falcom i UserJoy. Va assenyalar que Falcom estava col·laborant estretament amb UserJoy pel que fa a la història, i va elogiar el personal de desenvolupament d'UserJoy Akatsuki pel seu coneixement de la sèrie Trails, dient que eren veritables fanàtics que coneixien detalls sobre els jocs que ni els mateixos treballadors de Falcom recordaven. Kondo va afirmar que Falcom podria considerar produir més jocs en línia en el futur depenent de la resposta dels usuaris a Akatsuki.

### Endarreriment

Les dues companyies no van dir res sobre Akatsuki no Kiseki fins al desembre de 2015, quan Falcom va anunciar que el joc s'havia endarrerit fins al 2016. El comunicat de premsa de Falcom en aquell moment incloïa les quatre primeres captures de pantalla del joc d'Akatsuki. Userjoy també va actualitzar el web del teaser del joc amb informació sobre més personatges. Falcom no en va fer més anuncis concrets, només una vaga declaració a l'abril a Twitter i Facebook donant a entendre que el joc sortiria aviat. Els llocs de notícies de la Xina continental van especular que Akatsuki es publicaria en el segon o tercer trimestre de 2016, mentre que els informes de premsa taiwanesos sobre la conferència de guanys del primer trimestre de 2016 d'UserJoy al maig deien que Akatsuki es publicaria el quart trimestre de 2016 al Japó i l'any següent a Taiwan. UserJoy va revelar-ne més detalls a la China Digital Entertainment Expo &amp; Conference a finals de juliol i va començar a piular en un compte de Twitter dedicat a Akatsuki a principis d'agost.
El 9 d'agost, UserJoy va obrir el lloc oficial d'Akatsuki no Kiseki i va publicar-n'hi el primer vídeo promocional. Després d'una breu prova beta oberta, el servei va començar el 31 d'agost.

### Emissions addicionals

Posteriorment, Falcom va publicar ports d'Akatsuki no Kiseki per a PlayStation Vita el 26 de desembre de 2016 i per a PlayStation 3 i PlayStation 4 el 2017. El juny de 2018, Falcom va dir que el desenvolupador de jocs mòbils amb seu a Pequín Changyou.com i el lloc web de vídeos amb seu a Xangai, Bilibili, estaven col·laborant per publicar una adaptació en xinès d'Akatsuki per a telèfons intel·ligents, amb el títol de Xīng zhī Guǐjì (Xinès: 'Traces d'estels'). El 2019 se'n va publicar un port per a Nintendo Switch al Japó.

## Notes

* ↑ En la sèrie Trails, els guardabraços (遊撃士, yūgekishi) formen part del Gremi de Guardabraços, una organització que vetlla per la protecció dels ciutadans i l'extermini de monstres. Vegeu: Hargreaves, Roger «The Legend Of Heroes: Trails In The Sky review – Liberl agenda». [metro.co.uk], 21-12-2011 [Consulta: 15 maig 2022].

## Referències

* ↑ «よくあるご質問（FAQ）について». Akatsuki no Kiseki official site, 09-08-2016. [Consulta: 9 agost 2016].
* ↑ «Unity Web Player のインストールについて». Akatsuki no Kiseki official site, 09-08-2016. [Consulta: 9 agost 2016].
* 1 2 3 «亞洲遊戲最大檔ChinaJoy，臺灣遊戲菁英齊聚拚國際商機!». Taipei Computer Association, 26-07-2016. Arxivat de l'original el 20 d’agost 2016. [Consulta: 27 juliol 2016].
* 1 2 3 «オンラインRPG「英雄伝説 暁の軌跡」が発表。舞台は軌跡シリーズと同じゼムリア大陸，"新米準遊撃士"ことナハトとクロエの冒険を描く». 4gamer, 26-06-2014 [Consulta: 30 abril 2016].
* 1 2 «『英雄伝説 暁の軌跡』2016年配信。クロスベル、リベール、レミフェリアでの新作ストーリーが展開». Dengeki, 17-12-2015 [Consulta: 30 abril 2016].
* ↑ «《英雄传说：晓之轨迹》首部宣传片 将展开全新故事». GamerSky, 09-08-2016 [Consulta: 9 agost 2016].
* ↑ «轨迹系列新作网游《晓之轨迹》开放注册 情报公开». 3DMGame, 09-08-2016 [Consulta: 9 agost 2016].
* 1 2 3 «「英雄伝説 暁の軌跡」の事前登録受付がスタート。特典は「零の軌跡」などに登場したノエル・シーカー（CV：浅野真澄）». 4Gamer, 09-08-2016 [Consulta: 9 agost 2016].
* ↑ «『英雄伝説 暁の軌跡』公式サイトオープン。ノエル・シーカーがもらえる事前登録も実施中». Dengeki, 09-08-2016 [Consulta: 10 agost 2016].
* ↑ «The Legend of Heroes: Akatsuki no Kiseki debut trailer, pre-registration opened». Gematsu, 09-08-2016 [Consulta: 10 agost 2016].
* ↑ «The Legend of Heroes: Akatsuki no Kiseki online RPG announced, first details». Gematsu, 25-06-2014 [Consulta: 30 abril 2014].
* ↑ «The Legend of Heroes: Trails of Dawn Will Be For PC». Silicon Era, 10-07-2014 [Consulta: 30 abril 2016].
* ↑ «The Legend of Heroes: Trails of Dawn Story And Lead Characters Revealed». Silicon Era, 25-06-2014 [Consulta: 30 abril 2016].
* ↑ «英雄傳說 曉之軌跡正式發表 與台共同研發變 Online RPG». Unwire.hk, 27-06-2014 [Consulta: 1r maig 2016].
* ↑ «「閃の軌跡II」クリア必須のネタバレトーク！「暁の軌跡」や今後の展開にも言及した「Falcom jdk BAND Live ＆ Talk Show Vol.6」レポート». Gamer.co.jp, 30-11-2014 [Consulta: 30 abril 2016].
* ↑ «オンラインRPG『英雄伝説 暁の軌跡』まもなく本格稼働か…ファルコムが意味深なツイートを投稿». Inside Games, 25-04-2016 [Consulta: 30 abril 2016].
* ↑ Reese, Zack «The Legend of Heroes: Trails of Dawn going into full operation this year». RPG Site, 25-04-2016 [Consulta: 30 abril 2016].
* ↑ «宇峻奥汀2016年战略布局：《晓之轨迹》将在年内上市». 163 Play, 23-01-2016 [Consulta: 30 abril 2016].
* ↑ «轨迹系列新作《晓之轨迹》登陆web平台». PC Games, 05-02-2016 [Consulta: 30 abril 2016]. Arxivat 24 de setembre 2016 a Wayback Machine. «Còpia arxivada». Arxivat de l'original el 2016-09-24. [Consulta: 15 maig 2022].
* ↑ 莊丙農 «宇峻今年獲利看升，轉投資弘煜潛在收益俏». China Times, 26-05-2016 [Consulta: 5 juliol 2016].
* ↑ 陳昱翔 «宇峻轉投資弘煜將上櫃». United Daily News, 26-05-2016 [Consulta: 5 juliol 2016].
* ↑ «授權金加日本推新作 宇峻今年營運比去年好». Apple Daily Taiwan Edition, 26-05-2016 [Consulta: 5 juliol 2016].
* ↑ «台灣參展廠商曝光新作《混沌封印》《英雄爭霸》《曉之軌跡》等». Gamer.com.tw, 19-07-2016 [Consulta: 21 juliol 2016].
* ↑ «オンラインRPG『英雄伝説 暁の軌跡』公式Twitterアカウントが開設「近日中には続報が出せる」». GamesTalk.net, 02-08-2016 [Consulta: 15 maig 2022]. Cita @NihonFalcom. «[お知らせ 突然ですが、本日8/2(火)よりオンラインストーリーRPG「英雄伝説 暁の軌跡（アカツキノキセキ）」公式Twitterの運用が開始されました！ #暁の軌跡]», 02-08-2016.
* ↑ «『英雄伝説 暁の軌跡』正式サービスが開始、記念キャンペーンや新機能も登場！». Famitsu, 31-08-2016 [Consulta: 14 setembre 2016].
* ↑ Romano, Sal «The Legend of Heroes: Akatsuki no Kiseki for PS Vita launches December 26 in Japan». Gematsu, 21-12-2016 [Consulta: 5 juny 2018].
* ↑ «オンラインRPG『暁の軌跡』がPS4で遊べる！ 世界がさらに広がる最新情報と今後のアップデートに注目！». Famitsu, 05-06-2017 [Consulta: 5 juny 2018].
* ↑ (en xinès) Gamer.com.tw, 04-06-2018 [Consulta: 5 juny 2018]. «日本ファルコム、スマホ向けRPG『英雄伝説 星の軌跡』をChangyouやbilibiliと中国で共同配信へ». Gamebiz.jp, 01-06-2018 [Consulta: 6 juny 2018].
* ↑ Romano, Sal. «The Legend of Heroes: Akatsuki no Kiseki Mobile coming to Switch this summer in Japan». Gematsu, 16-07-2019. [Consulta: 3 desembre 2019].

## Enllaços externs

* The Legend of Heroes: Akatsuki no Kiseki - Lloc web oficial